Jonathan Demme
<s>Jonathan Demme (rođen 22. veljače 1944., umro 26. travnja 2017.), američki filmski redatelj, scenarist i producent, dobitnik Oscara za režiju.</s>

<s>Demme je počeo filmsku karijeru radeći za  Rogera Cormana.</s><s>Njegov prvi uspješniji film bio je Melvin i Howard, kojeg su primijetili u Hollywoodu te ga angažirali za režiju filma Swing Shift s  Kurtom Russellom i Goldie Hawn.</s><s>Kompromitirana produkcija udaljila je Demmea na neko vrijeme od dugometražnih filmova pa je snimio seriju "koncertnih filmova", kao što su Stop Making Sense i Swimming To Cambodia.</s>

<s>1991. je Demme osvojio Oscara za film Kad jaganjci utihnu - jedan od pet filmova koji je pobijedio u svih pet glavnih kategorija (najbolji film, redatelj, scenarij, glavni glumac i glavna glumica).</s><s>Nakon toga je režirao još jednog pobjednika, film  Philadelphia, za kojeg je Tom Hanks dobio Oscara kao najbolji glavni glumac.</s>

<s>Jedan od njegovih čestih redateljskih motiva je dopuštanje junacima da gledaju izravno u kameru.</s>

<s>S producentima Edwardom Saxonom i Peterom Sarafom je osnovao produkcijsku kuću, Clinica Estetico, koja je 15 godina smještena u blizini New Yorka.</s>

<s>Demme je imao troje djece, a diplomirao je na floridskom sveučilištu.</s>

<s>Filmografija 
 Caged Heat (1974.)
 Crazy Mama (1975.)
 Fighting Mad (1976.)
 Handle with Care (1977.)
 Posljednji zagrljaj (1979.)
 Melvin i Howard (1980.)
 Who Am I This Time? (1983.)
 Noćna smjena (1984.)
 Stop Making Sense (film o koncertu Talking Headsa) (1984.)
 Čudesna djevojka (1986.)
 Swimming to Cambodia (1987.)
 Haiti: snovi o demokraciji (1987.)
 Udana za mafiju (1988.)
 Kad jaganjci utihnu (1991.)
 Rođak Bobby (1991.)
 Philadelphia (1993.)
 Voljena (1998.)
 Storefront Hitchcock (1998.)
 Istina o Charlieju (2002.)
 The Agronomist (2003.)
 Mandžurijski kandidat (2004.)
 Neil Young: Heart of Gold (2006.)</s>

<s>Vanjske veze</s>

<s>Senses of Cinema: Great Directors Critical Database Profile by Keith Uhlich
 Slant Magazine Film Review of Neil Young: Heart of Gold by Keith Uhlich
 Start Making Sense (Interview with Jonathan Demme from LA Weekly)  by Michael Dare</s>

<s>Američki filmski producenti
Američki filmski režiseri
Američki filmski scenaristi
Dobitnici i dobitnice Oscara za režiju</s>

